laion/Wikipedia-Exotic huggingface dataset:
רוסטוק סיוולבס

רוסטוק סיוולבס (בגרמנית: Rostock Seawolves) הוא מועדון כדורסל גרמני מרוסטוק, מקלנבורג-מערב פומרניה, המשחק בבונדסליגה בכדורסל וביורופקאפ. המועדון נוסד בשנת 1994 על ידי חברי קהילת הספורט (Sportgemeinschaft) ואוניברסיטת רוסטוק. הקבוצה עלתה לליגה האזורית הראשונה (הליגה הרביעית במדינה) ב-2007, אך ירדה בחזרה לאחר עונה אחת. ב-2012 הצליחה הקבוצה להישאר בליגת החובבים הגבוהה ביותר בגרמניה לראשונה, וסיימה במקום החמישי. בקיץ 2012 שונה שם הקבוצה מ-EBC מקלנבורג לרוסטוק סיוולבס. בעונת 2013/14 סיימה במקום הראשון בטבלה ועלתה ל-ProB צפון, הליגה השלישית. במאי 2018, לאחר שעלו לליגה הגרמנית השנייה בכדורסל, החתימו הסיוולבס את מילאן שקובאלי למאמן. ב-2022 עלתה הקבוצה לראשונה לליגת העל הגרמנית בכדורסל לאחר ניצחון על טיבינגן, וביוני 2023 השתתפה הקבוצה לראשונה במפעל אירופי, ונרשמה לעונת 2023/2024 ביורופקאפ. אתר האינטרנט הרשמי של רוסטוק סיוולבס (בגרמנית) פרופיל, באתר ליגת העל הגרמנית בכדורסל פרופיל, Eurobasket.com Rostocks Basketballer spielen Qualifikation zum Europe Cup, Ostseewelle (בגרמנית)
אדולף בולם

אדולף רודולפוביץ' בולם (ברוסית: Адольф Рудольфович Больм ‏ 25 בספטמבר 1884 - 16 באפריל 1951) היה רקדן בלט וכוריאוגרף רוסי-אמריקאי, ממוצא גרמני. בולם סיים את לימודיו בבית הספר האימפריאלי לבלט בסנקט פטרבורג בשנת 1904 (מורו היה פלאטון קרסבין). ובאותה שנה היה לרקדן בבלט מריאינסקי. בשנים 1908 ו-1909 ארגן מסע הופעות באירופה עם אנה פבלובה. בהמשך עבד בשיתוף פעולה עם בלט רוס של דיאגילב בפריז, לצד כמה רקדנים אחרים ממריאינסקי. ב-1917, במהלך חלקו השני של מסע הופעות אמריקאי בן שני חלקים שארגן בלט רוס (ללא דיאגילב, אבל עם וצלב ניז'ינסקי, נפגע בולם בהצגת הבלט "תמר". הפגיעה הייתה חמורה, והוא אושפז בבית חולים לזמן ממושך, פרש ממסע ההופעות ונשאר בארצות הברית. ב-1917 גם הדריך את הבלרינה הצעירה רות פייג'. בהמשך דרכו ארגן את "בלט אינטיים" בניו יורק ויצר כוריאוגרפיה למטרופוליטן אופרה. בולם ורות פייג' הופיעו יחד בסרט מחול נסיוני בשם "מחול המוות" (1922) שביים דדלי מרפי.. ב-191/9 עבר לשיקגו, ששימשה לו בסיס יציאה להוראת בלט ברחבי ארצות הברית. מ-1921 עד 1923, למשל, הזמינה אותו נלי קורניש לנהל את תוכנית הקיץ המרוכזת בבית ספרה (כיום קורניש קולג' לאמנויות) בסיאטל. הוא הפיק שם יצירות מקוריות, כגון "הגרגוילים של נוטר דאם" ב-1922. בשנת 1929 עבר בולם לקליפורניה. ב-1933, עם פתיחת בית האופרה - יד זיכרון לנופלים, ייסדה האופרה של סן פרנסיסקו את בלט האופרה של סן פרנסיסקו בניהולו של בולם כמנהל בלט. ב-2 ביוני 1933, עוד לפני שהחלה להפיק מחולות לאופרות, התחילה להקת בלט סן פרנסיסקו להציג תוכניות עצמאיות של מחול בלבד. בולם המשיך לעבוד בקליפורניה ובניו יורק עד 1947. הוא היה אחד מחמשת הכוריאוגרפים שלקחו חלק בעונת 1940 של תיאטרון הבלט החדש של ניו יורק. הופעתו האחרונה על הבמה הייתה ב-1943, בתפקיד המור בפטרושקה בהוליווד בול עם תיאטרון הבלט. הכוריאוגרפיה האחרונה שלו הייתה לבלט סן פרנסיסקו: "מפיסטו" ב-1947, למוזיקה של "ואלס מפיסטו" מאת פרנץ ליסט, בלט שהוחזר לבמה בשנת 1948. מדיה וקבצים בנושא אדולף בולם בוויקישיתוף אתר האינטרנט הרשמי של אדולף בולם אדולף בולם, במסד הנתונים הקולנועיים IMDb (באנגלית) description_URL= https://hdl.loc.gov/loc.music/eadmus.mu010024 Commons category|Adolph Bolmm}* Official website|http://www.AdolphBolm.com Wandering Dancer: Adolph Bolm Materials Donated to Music Division of the Library of Congress ru: Biographies of figures of ballet ביוגרפיות של דמויות בבלט New York Public Library Archives - Ruth Page Collection 1918-70 at the New York Public Library for the Performing Arts - Jerome Robbins Dance Division, New York City, USA on archives.nypl.org ארכיבי הספרייה הציבורית של ניו יורק - אוסף רות פייג' 1918–1970 בספרייה הציבורית של ניו יורק לאמנויות הבמה - מחלקת המחול ע"ש ג'רום רובינס, ניו יורק ג'אנט פרקר: "רקדן נודד: חומרים של אדולף בולם נתרמו למחלקת המוזיקה" ספריית הקונגרס
בנגלית

בנגלית (বাংলা) היא שפה ממשפחת השפות ההודו-אירופיות המדוברת בעיקר בבנגלדש וכן במערב בנגל ובצפון-מזרח הודו. השפה הבנגלית, שמקורה בניבים הצפוניים של השפות ההודו-אריות, התגבשה כשפה עצמאית במאה העשירית. היא משמשת כשפה רשמית בבנגלדש והיא אחת השפות המדוברות ביותר בעולם. ההשפעה על התפתחותה של השפה הבנגלית הייתה מגוונת, כולל השפעות מהשפות הערבית, הפרסית והאנגלית, שהותירו חותם על אוצר המילים והדקדוק. למרות השינויים שעברה הבנגלית במהלך ההיסטוריה, היא שמרה על זהות תרבותית ייחודית והפכה לכלי מרכזי להבעת הזהות הבנגלית. למעשה, הבנגלית הייתה מרכיב מרכזי בתנועות הלאומיות של בנגלדש, שכן היא סימלה את הזהות הבנגלית הייחודית והייתה כלי מאחד עבור העם הבנגלי. השפה הבנגלית שימשה כלי מרכזי בהתפתחות התרבות והספרות של אזור בנגל. סופרים בנגליים רבים תרמו תרומה משמעותית לספרות העולמית, בהם רבינדרנת טאגור, שזכה בפרס נובל לספרות. הספרות הבנגלית ידועה בעושרה, במגוון הז'אנרים שלה ובנושאים החברתיים והפוליטיים שהיא מעלה. השפה הבנגלית ממשיכה לשמש ככלי לביטוי יצירתי ואינטלקטואלי. היא חיונית לשמירה על הזהות התרבותית של העם הבנגלי. הספרות הבנגלית השפיעה על ספרויות נוספות בדרום אסיה והייתה מקור השראה לסופרים רבים ברחבי העולם.[דרוש מקור] בנגלית, באתר אנציקלופדיה בריטניקה (באנגלית) Tanmoy Bhattacharya,Bangla (באנגלית) Bengali language, new world encyclopedia Bangla Language, Banglapedia - the National Encyclopedia of Bangladesh ערך זה הוא קצרמר בנושא שפות ובנושא בנגלדש. אתם מוזמנים לתרום לוויקיפדיה ולהרחיב אותו.
מוחמד אחמד סאדק

פריק אַוַול מוחמד אחמד סאדק (בערבית: محمد أحمد صادق, תעתיק מדויק: מחמד אחמד צאדק; 14 באוקטובר 1917 – 25 במרץ 1991) היה איש צבא ומדינאי מצרי שכיהן כראש המטה הכללי של צבא מצרים במלחמת ההתשה (1969–1971) ושר המלחמה תחת נשיא מצרים אנואר סאדאת (1971–1972). מוחמד אחמד סאדק נולד בשנת 1917 בכפר אל-קטאוויה (ער'), מחוז א-שרקיה, בנו של בכיר המשמר המלכותי של המלכים פואד הראשון ופארוק. סאדק למד באקדמיה הצבאית של מצרים. לאחר השלמת לימודיו במצרים בשנת 1938 עבר ללמוד באקדמיה הצבאית על שם מיכאיל פרונזה במוסקבה, ברית המועצות. הוא שירת בחיל הרגלים המצרי והיה חלק מחיל המשלוח המצרי במלחמת העצמאות. במהלך מלחמת סיני שירת במסגרת הדיוויזיה השנייה כמפקד רגימנט רגלים. בין השנים 1962–1964 היה נספח צבאי של מצרים בבון, בירת גרמניה המערבית. בשובו למצרים שירת בתפקידי מנהל באקדמיה הצבאית עד 1967. לאחר המפלה המצרית במלחמת ששת הימים ביצע שליט מצרים, גמאל עבד אל נאצר, טיהור בדרג הצבאי הבכיר, ואחמד סאדק מונה למפקד המודיעין הצבאי. לאחר מבצע רביב הדיח נאצר את הגנרל אחמד איסמאעיל עלי ובמקומו מינה את סאדק לראש המטה הכללי. סאדק פיקד על צבא מצרים במהלך מלחמת ההתשה, תחת שר המלחמה מוחמד פאוזי. ב-1970 קודם לדרגת פריק, שהיא מקבילה לרב-אלוף בדרגות צה"ל או ללוטננט גנרל בדרגות הכוחות המזוינים של ארצות הברית. במאי 1971, במסגרת מהלכי ביסוס שלטונו, הנשיא אנואר סאדאת ביצע טיהור פוליטי בתמיכת הצבא (מהלך שכונה "מהפכת התיקונים"), הדיח את מוחמד פאוזי ומינה במקומו את אחמד סאדק לשר המלחמה, ואת סעד א-שאזלי לראש המטה הכללי. סאדק נהנה מאהדת קציני הצבא, שתרמה למעמדו בקהיר. בהמשך הוא הועלה לדרגת פריק אַוַול. סאדק התנגד לחדירה הסובייטית במצרים, והרבה במחלוקות מול הנשיא סאדאת. בתכנון מלחמה חדשה נגד ישראל, סאדק רצה להציב מטרות מלחמה גדולות מעבר לרצונותיו של הנשיא סאדאת, ותוכנית מבצע בדר נגדה את גישתו הצבאית. במהלך כהונתו בתפקיד, פיתח סאדק פיתח את תוכנית "גרניט" למבצע צליחה גדול של התעלה ולמלחמה כוללת בישראל שמטרתה הייתה ריסוק עיקר הכוחות הישראליים בסיני. כתוצאה מחילוקי הדעות בין שר המלחמה לנשיא באשר ליחסי מצרים–ברית המועצות ובאשר לתוכניות המלחמה נגד ישראל, הודח סאדק באוקטובר 1972 והושם במעצר בית. הוא הוחלף בתפקיד שר המלחמה על ידי אחמד איסמאעיל עלי. במהלך מלחמת יום הכיפורים ביקש מסאדאת לקבל תפקיד צבאי, אך לא הותר לו לשוב למדים. חששותיו של סאדק מצליחה ישראלית גדולה לגדה המערבית של התעלה התממשו בדמות מבצע אבירי לב. ב-1975, בריאיון שהעניק לעורך העיתון 'פראבדה' הסובייטי, יבגני פרימקוב האשים את סאדאת בהכנסת שיקולים פוליטיים לתוך ניהול הצבא והפעלתו במלחמת יום הכיפורים. בנובמבר 1984 פרסם מאמר בו טען שמאזן הכוחות בשנת 1972 נטה לטובת ישראל ומצרים הייתה נתונה לחסדיה של ברית המועצות, שהתנגדה למלחמה חדשה במזרח התיכון. במצב זה, טען סאדק, גישתו של סאדאת לצאת ל"מלחמה מוגבלת" הייתה יכולה להביא רק אסון על מצרים. מוחמד אחמד סאדק נפטר ב-1991 בקהיר, בגיל 73. יואב גלבר, התשה – המלחמה שנשכחה, הוצאת דביר, 2017 יואב גלבר, רהב – דרכה של ישראל אל מלחמת יום הכיפורים, הוצאת כנרת זמורה-דביר, 2021 מדיה וקבצים בנושא מוחמד אחמד סאדק בוויקישיתוף Who's Who in the Arab World 2007-2008, p. 689 Egypt's Sadek under arrest, Pittsburgh Post-Gazette, Beirut, Associated Press, Retrieved 31 January 2013
יאקוב סטין כריסטנסן

יאקוב סטין כריסטנסן (בדנית: Jacob Steen Christensen; נולד ב-25 ביוני 2001 בקופנהגן שבדנמרק) הוא כדורגלן דני המשחק בעמדת הקשר האחורי בקבוצת פ.צ. קלן מהבונדסליגה. כריסטנסן גדל במחלקות הנוער של אקדמיסק בולקלוב ונורשלן. בשנת 2018 החל לשחק בקבוצה הבוגרת של המועדון במסגרת ליגת העל הדנית, ובסך הכל ערך 141 הופעות ליגה במדי המועדון, בהן הבקיע שער אחד. ב-15 ביוני 2023 חתם כריסטנסן על חוזה לשלוש שנים בפ.צ. קלן מהבונדסליגה. יאקוב סטין כריסטנסן, באתר Transfermarkt יאקוב סטין כריסטנסן, באתר Soccerway יאקוב סטין כריסטנסן, באתר WorldFootball.net יאקוב סטין כריסטנסן, באתר FootballDatabase.eu CHRISTENSEN JOINS FC באתר הרשמי של פ.צ. קלן, 15 ביוני 2023 (בגרמנית)
לייטון קלארקסון

לייטון אואן קלארקסון (באנגלית: Leighton Owen Clarkson; נולד ב-19 באוקטובר 2001 בבלקברן שבאנגליה) הוא כדורגלן אנגלי המשחק בעמדת הקשר האחורי בקבוצת אברדין מליגת העל הסקוטית. קלארקסון גדל במחלקת הנוער של ליברפול. ב-17 בדצמבר 2019 ערך את הופעת הבכורה שלו בקבוצה הבוגרת של המועדון, בהפסד 0–5 לאסטון וילה במסגרת גביע הפוטבול ליג. ב-16 באוגוסט 2021 הושאל קלארקסון למשך עונה אחת לבלקברן רוברס מהפוטבול ליג צ'מפיונשיפ. הוא ערך שבע הופעות ליגה במדי המועדון, והשאלתו הסתיימה ב-2 בינואר 2022. בתחילת חודש אוגוסט 2022 הושאל קלארקסון למשך עונה אחת לאברדין מליגת העל הסקוטית. ב-6 באוגוסט ערך את הופעת הבכורה שלו במועדון, בניצחון 1–4 על סנט מירן במסגרת המחזור השני בליגה לעונת 2022/2023. במשחק זה הבקיע את שער הבכורה שלו במועדון. הוא ערך 34 הופעות ליגה במדי המועדון, בהן הבקיע חמישה שערים. ב-15 ביוני 2023 חתם על חוזה קבוע לארבע שנים במועדון. מדיה וקבצים בנושא לייטון קלארקסון בוויקישיתוף לייטון קלארקסון, באתר Transfermarkt לייטון קלארקסון, באתר Soccerway לייטון קלארקסון, באתר WorldFootball.net לייטון קלארקסון, באתר FootballDatabase.eu Leighton joins on loan! באתר הרשמי של בלקברן רוברס, 16 באוגוסט 2021 (באנגלית) 'It's hurting him' - Blackburn Rovers send midfielder back to Liverpool as loan cut short באתר Liverpool Echo, ‏ 2 בינואר 2022 (באנגלית) CLARKSON COMMITS FUTURE TO AFC באתר הרשמי של אברדין, 15 ביוני 2023 (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "לייטון קלארקסון".
עלי צברי

עלי צברי (בערבית: على صبرى; 30 באוגוסט 1920 – 3 באוגוסט 1991) היה מדינאי ואיש צבא מצרי ממוצא טורקי. כיהן בשלל תפקידים בכירים תחת שלטונו של גמאל עבד אל נאצר, בין היתר בתור ראש ממשלת מצרים וסגן נשיא מצרים. תומך בולט של העמקת הקשרים בין מצרים לברית המועצות. הודח מעמדת המפתח שלו במהלך טיהור פוליטי שביצע נשיא מצרים אנואר סאדאת במאי 1971. צברי נולד למשפחה אמידה ממוצא טורקי-צ'רקסי. סבו היה אחד מתומכיו הכספיים העיקריים של אחמד עוראבי, יוזם מרד עוראבי, ודודו היה בין מייסדי מפלגת אל-ופד ומנהל הבנק הלאומי של מצרים. צברי היה אחד השותפים למהפכת הקצינים החופשיים בשנת 1952. הוא כיהן כראש המודיעין הצבאי, ראש הממשלה וסגן נשיא מצרים, נשא בדרגת מֻשיר (מקבילה לפילדמרשל) ונחשב לאיש אמונו ואחד המקורבים לנשיא נאצר. לאחר מפלת מצרים במלחמת ששת הימים, צברי היה בין התומכים העיקריים בהעמקת קשריה של מצרים עם ברית המועצות, במיוחד על רקע מלחמת ההתשה. צברי היה אידאולוג סוציאליסט, מה שהשפיע על אהדתו לברית המועצות. בין השנים 1965 ל-1968 כיהן כמזכיר הכללי של איחוד הסוציאליסטים הערבים, מפלגת השלטון והמפלגה החוקית היחידה במצרים. לאחר מותו של נאצר, צברי תמך במינויו של אנואר סאדאת כמעין מועמד פשרה, ונשאר בתפקיד סגן הנשיא לאחר מינויו של סאדאת ליורשו של נאצר. ההערכה הרווחת בקרב צברי ומכריו הייתה שסאדאת הוא אדם חלש ואפרורי, שלא יוכל לבסס את שלטונו בצורה עצמאית ויהיה נתון להשפעתו של צברי ובכירים נוספים בממשל. הערכת חסר וזלזול זה בסאדאת עלה לצברי ותומכיו במעמדם, ובמאי 1971 ביצע סאדאת את "מהפכת התיקונים", הוציא לפועל טיהור פוליטי ובראשו הדיח את עלי צברי מכל תפקידיו וגינה אותו "סוכן סובייטי". יואב גלבר, התשה – המלחמה שנשכחה, הוצאת דביר, 2017 יואב גלבר, רהב – דרכה של ישראל אל מלחמת יום הכיפורים, הוצאת כנרת זמורה-דביר, 2021 מדיה וקבצים בנושא עלי צברי בוויקישיתוף Richard Pearson, Ali Sabry, Former Egyptian Vice President, The Washington Post, August 5th 1991
קרלוס אוגוסטו

קרלוס אוגוסטו זופולאטו נבס (בפורטוגזית: Carlos Augusto Zopolato Neves; נולד ב-7 בינואר 1999 בקמפינאס שבסאו פאולו, ברזיל) הוא כדורגלן ברזילאי המשחק בעמדת המגן השמאלי בקבוצת אינטר מילאנו מהסרייה א' בהשאלה ממונצה. קרלוס גדל במחלקת הנוער של קורינתיאנס. הוא ערך 34 הופעות ליגה במדי הקבוצה הבוגרת של המועדון במסגרת ליגת העל הברזילאית, בהן הבקיע שער אחד. ב-28 באוגוסט 2020 חתם קרלוס במונצה, העולה החדשה לסרייה ב'. בתום עונת 2021/2022 העפיל עם המועדון לסרייה א'. ב-13 באוגוסט 2022 ערך את הופעת הבכורה שלו בסרייה א', בהפסד 1–2 לטורינו במסגרת המחזור הראשון לעונת 2022/2023. ב-9 באוקטובר הבקיע את שער הבכורה שלו בליגה, בניצחון 0–2 על ספציה במסגרת המחזור התשיעי. בעונתו הראשונה בסרייה א' ערך 35 הופעות ליגה, בהן הבקיע ששה שערים. ב-15 באוגוסט 2023 הושאל לאינטר מילאנו לעונה אחת. אינטר מילאנו אליפות: 2023/2024 מדיה וקבצים בנושא קרלוס אוגוסטו בוויקישיתוף קרלוס אוגוסטו, באתר Transfermarkt קרלוס אוגוסטו, באתר Soccerway קרלוס אוגוסטו, באתר BDFutbol קרלוס אוגוסטו, באתר WorldFootball.net קרלוס אוגוסטו, באתר FootballDatabase.eu קרלוס אוגוסטו, באתר ESPN Carlos Augusto è del Monza! באתר הרשמי של מונצה, 28 באוגוסט 2020 (באיטלקית)
טאנגי קוליבאלי

טאנגי קוליבאלי (בצרפתית: Tanguy Coulibaly; נולד ב-18 בפברואר 2001 בסוור שבצרפת) הוא כדורגלן צרפתי המשחק בעמדת קשר הכנף. קוליבאלי גדל במחלקת הנוער של פריז סן-ז'רמן. ב-2 ביולי 2019 חתם קוליבאלי על חוזה לארבע שנים בשטוטגרט מהבונדסליגה השנייה. הוא ערך 68 הופעות ליגה במדי המועדון במסגרת הבונדסליגה והבונדסליגה השנייה, בהן הבקיע ששה שערים. בתום עונת 2022/2023 שוחרר מהמועדון. טאנגי קוליבאלי, באתר Transfermarkt טאנגי קוליבאלי, באתר Soccerway טאנגי קוליבאלי, באתר WorldFootball.net טאנגי קוליבאלי, באתר FootballDatabase.eu Tanguy Coulibaly signs for VfB באתר הרשמי של שטוטגרט, 2 ביולי 2019 (בגרמנית)
פביאנו פאריזי

פביאנו פאריזי (באיטלקית: Fabiano Parisi; נולד ב-9 בנובמבר 2000 בסולופרה שבאיטליה) הוא כדורגלן איטלקי המשחק בעמדת המגן השמאלי בקבוצת אמפולי מהסרייה א'. פאריזי גדל במחלקות הנוער של פרו אירפיניה, ויגור פרקונטי ובנוונטו. בעונת 2018/2019 הושאל פאריזי לאבלינו מהסרייה ד'. בתום עונה זו העפילה אבלינו לסרייה ג', ופאריזי חתם על חוזה קבוע במועדון. ב-22 בספטמבר 2020 חתם פאריזי על חוזה לשלוש שנים באמפולי מהסרייה ב'. בתום עונתו הראשונה במועדון העפילה אמפולי לסרייה א'. ב-17 באוקטובר 2021 ערך פאריזי את הופעת הבכורה שלו בסרייה א', בהפסד 1–4 לאטאלנטה במסגרת המחזור השמיני לעונת 2021/2022. פאריזי נכלל בסגל נבחרת איטליה עד גיל 21 לטורניר אליפות אירופה עד גיל 21 בשנת 2023. פביאנו פאריזי, ברשת החברתית אינסטגרם פביאנו פאריזי, באתר Transfermarkt פביאנו פאריזי, באתר Soccerway פביאנו פאריזי, באתר WorldFootball.net פביאנו פאריזי, באתר FootballDatabase.eu Fabiano Parisi è un nuovo calciatore dell'Empoli באתר הרשמי של אמפולי, 22 בספטמבר 2020 (באיטלקית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פביאנו פאריזי".
קייטו נקמורה

קייטו נקמורה (ביפנית: 中村 敬斗; נולד ב-28 ביולי 2000 באביקו שביפן) הוא כדורגלן יפני המשחק בעמדת קשר הכנף בקבוצת סטאד ריימס ובנבחרת יפן. נקמורה גדל במחלקת הנוער של מיצובישי יווה. ב-26 בדצמבר 2017 חתם ב-גמבה אוסקה מליגת העל היפנית. הוא ערך 24 הופעות ליגה במדי המועדון, בהן הבקיע שער אחד. ב-22 ביולי 2019 הושאל נקמורה למשך עונת 2019/2020 לטוונטה מליגת העל ההולנדית. ב-3 באוגוסט ערך את הופעת הבכורה שלו במועדון, בתיקו 1-1 נגד פ.ס.וו. איינדהובן במסגרת המחזור הראשון בליגה. במשחק זה הבקיע את שער הבכורה שלו במועדון. הוא ערך 17 הופעות ליגה במהלך תקופת ההשאלה, בהן הבקיע ארבעה שערים. ב-1 ביולי 2020 הושאל נקמורה לסנט טרוידן מליגת העל הבלגית. ב-9 באוגוסט ערך את הופעת הבכורה שלו במועדון, בניצחון 1–2 על גנט במסגרת המחזור הראשון בליגה. ב-12 בדצמבר הבקיע את שערו היחיד במועדון, בהפסד 1–2 למוסקרון במסגרת המחזור ה-11 בליגה. הוא ערך חמש הופעות ליגה במדי המועדון, בהן הבקיע שער אחד. ב-8 בפברואר 2021 הושאל נקמורה לג'וניורס פאשינג מהליגה האוסטרית השנייה. הוא ערך 14 הופעות ליגה במדי המועדון, בהן הבקיע חמישה שערים. ב-11 באוגוסט 2021 חתם נקמורה על חוזה לשלוש שנים בל.א.ס.ק. לינץ מהבונדסליגה האוסטרית. בשתי העונות הראשונות שלו במועדון ערך 53 הופעות ליגה, בהן הבקיע 20 שערים. ב-10 באוגוסט 2023 חתם בסטאד ריימס מהליג 1. ב-24 במרץ 2023 ערך נקמורה את הופעת הבכורה שלו בנבחרת יפן, בתיקו 1-1 נגד נבחרת אורוגוואי במשחק ידידות. ב-15 ביוני הבקיע את שער הבכורה שלו בנבחרת, בניצחון 0–6 על נבחרת אל סלוודור במשחק ידידות. נכלל בסגל נבחרת יפן לטורניר גביע אסיה 2023. אתר האינטרנט הרשמי של קייטו נקמורה (ביפנית) מדיה וקבצים בנושא קייטו נקמורה בוויקישיתוף קייטו נקמורה, ברשת החברתית אינסטגרם קייטו נקמורה, באתר Transfermarkt קייטו נקמורה, באתר Soccerway קייטו נקמורה, באתר BDFutbol קייטו נקמורה, באתר WorldFootball.net קייטו נקמורה, באתר National Football Teams קייטו נקמורה, באתר FootballDatabase.eu קייטו נקמורה, באתר ESPN FC JUNIORS OÖ LEIHT JAPANER NAKAMURA באתר הרשמי של ג'וניורס פאשינג, 8 בפברואר 2021 (בגרמנית) LASK SIGN LEFT WINGER KEITO NAKAMURA באתר הרשמי של ל.א.ס.ק. לינץ, 11 באוגוסט 2021 (באנגלית) 🔹𝗦𝗔𝗠𝗨𝗥𝗔𝗜 𝗕𝗟𝗨𝗘🔹⚽メンバー発表⚽ בחשבון הטוויטר הרשמי של התאחדות הכדורגל היפנית, 1 בינואר 2024 (ביפנית)
דוידה פרטזי

דוידה פרטזי (באיטלקית: Davide Frattesi; נולד ב-22 בספטמבר 1999 ברומא שבאיטליה) הוא כדורגלן איטלקי המשחק בעמדת הקשר בקבוצת אינטר מהסרייה א' ובנבחרת איטליה. פרטזי גדל במחלקות הנוער של לאציו ורומא. ב-13 ביולי 2017 חתם בססואולו מהסרייה א'. ב-20 בדצמבר ערך את הופעת הבכורה שלו במועדון, בהפסד 1–2 לאטאלנטה במסגרת שמינית הגמר של קופה איטליה לעונת 2017/2018. בשלוש העונות הבאות הושאל פרטזי לקבוצות אסקולי, אמפולי ומונצה מהסרייה ב'. לקראת עונת 2021/2022 חזר פרטזי לססואולו. ב-21 באוגוסט 2021 ערך את הופעת הבכורה שלו בסרייה א', בניצחון 3-2 על הלאס ורונה במסגרת המחזור הראשון. ב-23 באוקטובר הבקיע את שער הבכורה שלו בליגה, בניצחון 1–3 על ונציה במסגרת המחזור התשיעי. ב-6 ביולי 2023 הושאל לאינטר. ב-4 ביוני 2022 ערך פרטזי את הופעת הבכורה שלו בנבחרת איטליה, בתיקו 1-1 נגד נבחרת גרמניה במסגרת ליגת האומות 2022/2023. ב-18 ביוני 2023 הבקיע את שער הבכורה שלו בנבחרת, בניצחון 2–3 על נבחרת הולנד במסגרת המשחק על המקום השלישי בליגת האומות 2022/2023. אינטר מילאנו אליפות: 2023/2024 מדיה וקבצים בנושא דוידה פרטזי בוויקישיתוף דוידה פרטזי, באתר Transfermarkt דוידה פרטזי, באתר Soccerway דוידה פרטזי, באתר BDFutbol דוידה פרטזי, באתר WorldFootball.net דוידה פרטזי, באתר National Football Teams דוידה פרטזי, באתר FootballDatabase.eu דוידה פרטזי, באתר ESPN UFFICIALE: Sassuolo, preso Pinato. Frattesi va all'Ascoli באתר Tutto Mercato Web, ‏ 16 באוגוסט 2018 (באיטלקית) Empoli, Frattesi in ritiro. Arriva in prestito secco dal Sassuolo באתר Tutto Mercato Web, ‏ 15 ביולי 2019 (באיטלקית) Decimo colpo estivo: arriva Davide Frattesi באתר הרשמי של מונצה, 16 בספטמבר 2020 (באיטלקית)
שורנדי סמבו

שורנדי רוג'ריו סמבו (בהולנדית: Shurandy Ruggerio Sambo; נולד ב-19 באוגוסט 2001 בחלדרופ שבהולנד) הוא כדורגלן הולנדי המשחק בעמדת המגן הימני בקבוצת פ.ס.וו. איינדהובן מליגת העל ההולנדית. סמבו גדל במחלקת הנוער של פ.ס.וו. איינדהובן. בשנת 2020 החל לשחק בקבוצת המילואים של המועדון. ב-16 במאי 2021 ערך את הופעת הבכורה שלו בקבוצה הראשונה של המועדון, בתיקו 1-1 נגד אוטרכט במסגרת המחזור ה-34 בליגת העל ההולנדית לעונת 2020/2021. ב-4 באוגוסט 2022 הושאל סמבו למשך עונת 2022/2023 לספרטה רוטרדם מליגת העל ההולנדית. ב-14 באוגוסט ערך את הופעת הבכורה שלו במועדון, בהפסד 3-2 לא.ז. אלקמאר במסגרת המחזור השני בליגה. ב-15 באפריל 2023 הבקיע את שער הבכורה שלו במועדון, בניצחון 0–4 על הירנפיין במסגרת המחזור ה-29 בליגה. בסך הכל ערך 34 הופעות ליגה במדי המועדון, בהן הבקיע שני שערים. סמבו נכלל בסגל נבחרת הולנד עד גיל 21 לטורניר אליפות אירופה עד גיל 21 בשנת 2023. שורנדי סמבו, באתר Transfermarkt שורנדי סמבו, באתר Soccerway שורנדי סמבו, באתר FootballDatabase.eu Sparta huurt Sambo van PSV באתר הרשמי של ספרטה רוטרדם, 4 באוגוסט 2022 (בהולנדית)
מורטן יולמן

מורטן יולמן (בדנית: Morten Hjulmand; נולד ב-25 ביוני 1999 בקסטרופ שבדנמרק) הוא כדורגלן דני המשחק בעמדת הקשר האחורי בקבוצת ספורטינג ליסבון מליגת העל הפורטוגלית ובנבחרת דנמרק. יולמן גדל במחלקת הנוער של פ.צ. קופנהגן. ב-13 במאי 2018 חתם יולמן באדמירה ואקר מדלינג מהבונדסליגה האוסטרית. הוא ערך 68 הופעות ליגה במדי המועדון, בהן הבקיע שער אחד. ב-16 בינואר 2021 חתם יולמן על חוזה לשלוש שנים וחצי בלצ'ה מהסרייה ב'. בתום עונת 2021/2022 העפיל עם המועדון לסרייה א'. ב-13 באוגוסט 2022 ערך את הופעת הבכורה שלו בסרייה א', בהפסד 1–2 לאינטר מילאנו במסגרת המחזור הראשון לעונת 2022/2023. ב-7 בספטמבר 2023 ערך יולמן את הופעת הבכורה שלו בנבחרת דנמרק, בניצחון 4-0 על נבחרת סן מרינו במסגרת מוקדמות יורו 2024. נכלל בסגל נבחרת דנמרק לטורניר יורו 2024. מדיה וקבצים בנושא מורטן יולמן בוויקישיתוף מורטן יולמן, באתר Transfermarkt מורטן יולמן, באתר Soccerway מורטן יולמן, באתר WorldFootball.net מורטן יולמן, באתר FootballDatabase.eu Morten Hjulmand solgt til FC Admira Wacker באתר הרשמי של פ.צ. קופנהגן, 13 במאי 2018 (בדנית) HJULMAND IN GIALLOROSSO באתר הרשמי של לצ'ה, 16 בינואר 2021 (באיטלקית) Hjulmand har udtaget truppen til EM באתר הרשמי של התאחדות הכדורגל הדנית, 30 במאי 2024 (בדנית)
רוז'ריו (כדורגלן)

רוז'ריו אוליביירה דה סילבה (בפורטוגזית: Rogério Oliveira da Silva; נולד ב-13 בינואר 1998 בנוברס שבברזיל) הוא כדורגלן ברזילאי המשחק בעמדת המגן השמאלי בקבוצת וולפסבורג מהבונדסליגה. רוז'ריו גדל במחלקות הנוער של מועדון ספורט אינטרנסיונל, ססואולו ויובנטוס. הוא הושאל מיובנטוס לססואולו במשך שתי עונות, ושיחק עם המועדון בסרייה א'. בתום תקופת ההשאלה חתם על חוזה קבוע במועדון. רוז'ריו, באתר Transfermarkt רוז'ריו, באתר Soccerway רוז'ריו, באתר WorldFootball.net רוז'ריו, באתר FootballDatabase.eu רוז'ריו, באתר ESPN Juventus Transfer News: Rogerio and Pinelli sign for Sassuolo באתר sportskeeda, ‏ 1 ביולי 2019 (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "רוז'ריו (כדורגלן)".
אליה קפרילה

אליה קפרילה (באיטלקית: Elia Caprile; נולד ב-25 באוגוסט 2001 בוורונה שבאיטליה) הוא כדורגלן איטלקי המשחק בעמדת השוער בקבוצת בארי מהסרייה ב'. קפרילה גדל במחלקות הנוער של קייבו ורונה ולידס יונייטד. בעונת 2021/2022 הושאל מלידס יונייטד לפרו פטריה מהסרייה ג'. הוא ערך 38 הופעות ליגה במדי המועדון. ב-13 ביולי 2022 חתם קפרילה על חוזה לשלוש שנים בבארי מהסרייה ב'. בעונתו הראשונה במועדון ערך 41 הופעות ליגה. קפרילה נכלל בסגל נבחרת איטליה עד גיל 21 לטורניר אליפות אירופה עד גיל 21 בשנת 2023. אליה קפרילה, באתר Transfermarkt אליה קפרילה, באתר Soccerway אליה קפרילה, באתר WorldFootball.net אליה קפרילה, באתר FootballDatabase.eu Elia Caprile completes loan move באתר הרשמי של לידס יונייטד, 7 באוגוסט 2021 (באנגלית) Benvenuto Elia Caprile! באתר הרשמי של בארי, 13 ביולי 2022 (באיטלקית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אליה קפרילה".
אודין הולם

אודין טיאגו הולם (בנורווגית: Odin Thiago Holm; נולד ב-18 בינואר 2003 בטרונדהיים שבנורווגיה) הוא כדורגלן נורווגי המשחק בעמדת הקשר בקבוצת סלטיק מליגת העל הסקוטית. הולם החל את הקריירה המקצוענית שלו בקבוצת וולרנגה מליגת העל הנורווגית. הוא ערך 68 הופעות ליגה במדי המועדון, בהן הבקיע שער אחד. למשך תקופה קצרה הושאל לקבוצת טילר מהליגה הנורווגית הרביעית. ב-22 ביוני 2023 חתם הולם על חוזה לחמש שנים בסלטיק מליגת העל הסקוטית. מדיה וקבצים בנושא אודין הולם בוויקישיתוף אודין הולם, ברשת החברתית אקס (טוויטר) אודין הולם, ברשת החברתית אינסטגרם אודין הולם, באתר Transfermarkt אודין הולם, באתר Soccerway אודין הולם, באתר FootballDatabase.eu Odin Thiago Holm: Celtic sign Norway youth midfielder from Valerenga באתר BBC, ‏ 22 ביוני 2023 (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אודין הולם".